নবারুণ ভট্টাচার্যের লেখা পরবাসে আমরা প্রকাশ করতে পারিনি, যদিও ইদানীং আশা হচ্ছিল যে তাঁর লেখা পাব। কিন্তু এরকম হঠাৎ করে যে তাঁর মৃত্যুসংবাদ আসবে তা ছিল চিন্তার অতীত। এই সংখ্যায় পিতৃতর্পণ করেছেন তথাগত ভট্টাচার্য, এবং নবারুণের জীবন ও কথাশিল্পে বিশেষ অবদানের উপরে কয়েকটি লেখা প্রকাশিত হল। নবারুণ ও ফ্যাতাড়ু সম্বন্ধে পরবাসে পূর্বে প্রকাশিত দু'টি লেখাও এই সময়ে ফিরে দেখা যেতে পারেঃ তপোধীর ভট্টাচার্যের কার্নিভালের বিস্ফোরণঃ নবারুণ ভট্টাচার্যের কথাসাহিত্য এবং পারমিতা দাস-এর ফ্যাতাড়ুদের ওপর টপ-টেন Q&A.